**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu**: poslanec Národnej rady Slovenskej republiky Tomáš Valášek

**2. Názov návrhu právneho predpisu**: Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení ďalších zákonov a ktorým sa dopĺňajú niektoré ďalšie zákony

**3. Problematika návrhu zákona:**

a) nie je upravená v práve Európskych spoločenstiev

b) nie je obsiahnutá v práve Európskej únie

c) nie je obsiahnutá v judikatúre Súdneho dvora Európskej únie

Keďže predmet návrhu zákona nie je v práve Európskej únie upravený, body 4 a 5 sa nevypĺňajú.

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení ďalších zákonov a ktorým sa dopĺňajú niektoré ďalšie zákony

**A.2. Vplyvy navrhovaného materiálu:**

| **Vplyv** | **Pozitívne** | **Žiadne** | **Negatívne** |
| --- | --- | --- | --- |
| **1. Vplyvy na rozpočet verejnej správy** |  | X |  |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  | X |  |
| **3. Sociálne vplyvy** |  |  |  |
| – vplyvy na hospodárenie obyvateľstva | X |  |  |
| – sociálnu exklúziu | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| **4. Vplyvy na životné prostredie** |  | X |  |
| **5. Vplyvy na informatizáciu spoločnosti** |  | X |  |
| **6. Vplyvy na služby pre občana z toho** |  |  |  |
| - vplyvy služieb verejnej správy na občana |  | X |  |
| - vplyvy na procesy služieb vo verejnej správe |  | X |  |
| **7. Vplyvy na manželstvo, rodičovstvo a rodinu** | X |  |  |

**A.3. Poznámky**

Vplyvy na verejný a súkromný sektor spočívajú vo vymeškaných pracovných dňoch žien a ich partnerov/rodinných príslušníkov, ktorí si nárok na voľno uplatnia. Odhad počtu vymeškaných dní je natoľko nízky (3,8 tisíc dní – cca 17 FTE (ekvivalent plného úväzku) – vo verejnom sektore a 12,4 tisíc dní – cca 55 FTE – v súkromnom sektore), že tento výpadok budú zamestnávatelia schopní bez problémov riešiť v rámci existujúcich kapacít bez citeľných vplyvov na výkon.

Výpočet vychádza z údajov NCZI o počte spontánnych potratov v roku 2021, zamestnanosti žien v reprodukčnom veku a rozdelenie zamestnaných žien a mužov medzi verejný a súkromný sektor na základe údajov z Eurostatu.

Hodnota vymeškaných dní za rok vypočítaná na základe priemernej celkovej ceny práce v slovenskom hospodárstve v roku 2021 predstavuje 205 tisíc eur za verejný sektor a 665 tisíc eur za súkromný sektor, čo vychádza na zhruba 34 centov na zamestnanca za rok. Toto možno považovať za hrubý odhad ušlej produktivity. Treba však dodať, že smútok a trúchlenie v situácii neplánovaného ukončenia tehotenstva pravdepodobne významne znižuje produktivitu práce dotknutej osoby oproti priemeru a tým pádom aj ušlú produktivitu v prípade nároku na voľno.

Predkladaný návrh bude mať pozitívny vplyv na duševné a fyzické zdravie žien. Môže tiež prispieť k prehĺbeniu rodinných vzťahov a vzájomnej blízkosti a súdržnosti.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné